“หุ้นโบรกเกอร์” วิ่งคึก! เก็งฯ ผลงานไตรมาส 1 สดใส รับผลดีวอลุ่มเทรดเฉลี่ยต่อวันพุ่ง
“หุ้นโบรกเกอร์” วิ่งคึก! เก็งฯ ผลงานไตรมาส 1 สดใส รับผลดีวอลุ่มเทรดเฉลี่ยต่อวันพุ่ง
“หุ้นโบรกเกอร์” วิ่งคึก! เก็งฯ ผลงานไตรมาส 1 สดใส รับผลดีวอลุ่มเทรดเฉลี่ยต่อวันพุ่ง
30 เม.ย. 2564

ผู้สื่อข่าวรายงานว่า ล่าสุด ณ เวลา 12.09 น. ราคาหุ้น บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP อยู่ที่ 3.28 บาท บวก 0.44 บาท หรือ 15.49% ด้วยมูลค่าซื้อขาย 372.98 ล้านบาท
ราคาหุ้น บริษัทหลักทรัพย์ ฟินันเซีย ไซรัส จำกัด (มหาชน) หรือ FSS อยู่ที่ 3.70 บาท บวก 0.26 บาท หรือ 7.56% ด้วยมูลค่าซื้อขาย 79.54 ล้านบาท
ราคาหุ้น บริษัท ทรีนีตี้ วัฒนา จำกัด (มหาชน) หรือ TNITY อยู่ที่ 6.35 บาท บวก 0.40 บาท หรือ 6.72% ด้วยมูลค่าซื้อขาย 19.31 ล้านบาท
ราคาหุ้น บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI อยู่ที่ 4.82 บาท บวก 0..24 บาท หรือ 5.24% ด้วยมูลค่าซื้อขาย 324.25 ล้านบาท
ราคาหุ้น บริษัท คันทรี่ กรุ๊ป โฮลดิ้งส์ จำกัด (มหาชน) หรือ CGH อยู่ที่ 1.21 บาท บวก 0.05 บาท หรือ 4.31% ด้วยมูลค่าซื้อขาย 34.76 ล้านบาท
ราคาหุ้น บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX อยู่ที่ 1.48 บาท บวก 0.06 บาท หรือ 4.23% ด้วยมูลค่าซื้อขาย 97.18 ล้านบาท
ราคาหุ้น บริษัทหลักทรัพย์ เออีซี จำกัด (มหาชน) หรือ AEC อยู่ที่ 0.76 บาท บวก 0.02 บาท หรือ 2.70% ด้วยมูลค่าซื้อขาย 7.63 ล้านบาท
ทั้งนี้ บล.ไทยพาณิชย์ ระบุในบทวิเคราะห์ (29 เม.ย.) ว่า กลุ่มหลักทรัพย์ ได้ประโยชน์จากมูลค่าการซื้อขายจำนวนมาก โดยปรับสมมติฐานมูลค่าการซื้อขายหลักทรัพย์เฉลี่ยต่อวัน (ไม่รวมบัญชีบล.) สำหรับปี 2564 เพิ่มขึ้นจาก 6 หมื่นล้านบาท สู่ 8 หมื่นล้านบาท เพิ่มขึ้น 30% เมื่อเทียบจากปีก่อน เพื่อสะท้อนมูลค่าการซื้อขายหลักทรัพย์เฉลี่ยต่อวัน (นับตั้งแต่ต้นปีถึงปัจจุบัน) ซึ่งจะช่วยสนับสนุนให้กำไรปี 2564 เติบโตอย่างแข็งแกร่งที่ 32% สำหรับ MBKET และ 43% สำหรับ ASP
ทั้งนี้คาดว่าทั้งสองบริษัทจะรายงานผลประกอบการไตรมาส 1/64 ที่ดี โดยได้รับการสนับสนุนจากมูลค่าการซื้อขายหลักทรัพย์เฉลี่ยต่อวันจำนวนมากและการฟื้นตัวของตลาดหุ้น โดยคาดว่า MBKET และ ASP จะให้ผลตอบแทนจากเงินปันผลดีที่กว่า 8% สำหรับปี 2564 แม้ราคาหุ้นปรับตัวขึ้นแรง แต่เชื่อว่า valuation ยังคงน่าสนใจ โดยได้รับการสนับสนุนจากมูลค่าการซื้อขายหลักทรัพย์เฉลี่ยต่อวันจำนวนมาก
ดังนั้นจึงปรับเรทติ้งสำหรับ ASP และ MBKET ขึ้นจาก “NEUTRAL” สู่ “OUTPERFORM” และปรับราคาเป้าหมายเพิ่มขึ้นสู่ 11.3 บาท สำหรับ MBKET และ 3.6 บาท สำหรับ ASP
 